# DRAFT DECIZIA ETAPEI DE ÎNCADRARE

## Nr. din XX.XX.2024

Ca urmare a notificării adresate de **SC ANTRAMICONS SRL**, cu sediul în județul Suceava, comuna Pojorâta, sat Pojorâta, Calea Bucovinei nr. 128**,**  privind planul **PUZ „Construire Magazin Penny Market și magazin cu produse din carne/brânzeturi, amenajare accese auto și pietonale, amenajări exterioare, sistematizare verticală, amplasare obiecte publicitare, împrejmuire, branșamente la utilități și organizare de șantier”**, propus a fi amplasat în județul Suceava,orașul Frasin, localitatea Bucșoaia, Calea Bucovinei nr.1, înregistrată la APM Suceava cu nr. 7074/27.05.2024, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 (republicată) privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* ca urmare a consultării autorităţilor publice participante în cadrul şedinţelor Comitetului Special Constituit din 27.06.2024 și 08.08.2024, a completărilor din data de 14.08.2024,
* în conformitate cu prevederile art. 5 alin. 3 pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 (republicată) privind stabilirea procedurii de realizare a evaluării de mediu pentru planuri şi programe,
* în lipsa comentariilor motivate din partea publicului interesat,
* în baza adresei Sistemului de Gospodărire a Apelor Suceava nr. 9273 din 14.08.2024

**decide:**

**planul „Construire Magazin Penny Market și magazin cu produse din carne/brânzeturi, amenajare accese auto și pietonale, amenajări exterioare, sistematizare verticală, amplasare obiecte publicitare, împrejmuire, branșamente la utilități și organizare de șantier”**, propus a fi amplasat în județul Suceava,orașul Frasin, localitatea Bucșoaia, Calea Bucovinei nr.1, **nu** **necesită evaluare de mediu, nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea planului**

În baza **Certificatului de Urbanism nr. 62 din 30.08.2023**, emis de Primăria Orașului Frasin, prin care s-a solicitat întocmire P.U.Z., beneficiarul intenționează să construiască un magazin de tip supermarket cu regim de înălțime parter înalt, prin demolarea imobilelor existente având funcțiunea de construcții industriale și edilitare.

Se solicită în acest sens derogare de la prevederile urbanístice ale zonei reglementate prin Planul Urbanistic General al Orașului Frasin care constă în **reconversia funcțională** a terenului studiat **din zona gospodărire comunală** în **zona comercială**.

Documentaţia include propuneri privind funcțiunea zonei, amplasarea construcţiilor pe parcele, indicii de construibilitate, regimul de aliniere, regimul de înălţime, organizarea circulațiilor carosabile și pietonale, organizarea accesurilor, a zonelor verzi, precum și evaluarea necesarului de utilități.

Conform PUG Oraș Frasin, aprobat prin HCL nr. 105/1999, terenul ce urmează a fi reglementat se află în unitatea teritorială **UTR2, zona funcțională GC- zona gospodărire comunală, subzona salubritate.**

Amplasamentul este situat în partea centrală a intravilanului orașului Frasin, la limita intravilanului localității Bucsoaia, pe partea sudică a Străzii Calea Bucovinei, ce se suprapune pe drumul național DN17/ E58, pe malul drept al râului Suha.

Terenul ce face obiectul PUZ-ului are deschidere și acces auto la Strada Calea Bucovinei/ DN17(E58) pe latura nordică.

În partea nordică a terenului există rețele de utilități, paralel cu strada Calea Bucovinei/

DN17.

Circulaţia rutieră teritorială este reprezentată în zona studiată de circulația carosabilă

principală în zonă care se desfăşoară pe direcţia est-vest, pe Calea Bucovinei/ DN17 (E58), Suceava-Dej, care este artera de legătură a Bucovinei cu Transilvania.

Suprafața terenului ce se identifică cu **parcela** funciară **35507** din CF 35507 Frasin este de **4522 mp.**

Folosința actuală – **curți construcții, neproductiv** și **drum.**

**Vecinătăți:**

* la **nord:** zonă rezidențială;
* la **sud:** zonă rezidențială;
* la **est:** zonă rezidențială;
* la **vest:** limita intravilan Bucșoaia, ape - râul Suha, zona centrală a orașului Frasin.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Soluţia propusă pentru organizarea teritoriului are în vedere:

*1) Schimbarea categoriei funcționale existente din* ***zona gospodărire comunală (GC)/subzona salubritate (GCS)*** *în* ***zona de instituții publice și servicii (CS)/ subzona funcțiuni comerciale (CS.co)****, cu pastrarea încadrării în UTR2.*

*2) Schimbarea categoriei funcționale existente din zona gospodărire comunală (GC)/subzona salubritate (GCS) în zona căi de comunicație (CC)/ subzona căi de comunicație rutiere și pietonale propunere (CC.p), cu păstrarea încadrării în UTR2.*

*3) Reglementarea retragerii clădirilor de 29,90 m din axa drumului național Calea Bucovinei/ DN17, în acord cu retragerea clădirilor existente din frontul construit.*

*4) Derogare de la reglementările PUG Frasin în vigoare pentru zona CS - zona instituții publice și servicii/ CS.co- subzona funcțiuni comerciale privind regimul de aliniere-conform Cod Civil (minim 2,00 m pentru fațade cu vederi directe către vecini și minim 0,60 m pentru fațadele fără vederi directe către vecini):*

*a. retragere clădirilor față de limita de proprietate pe latura laterală dreaptă (estică) - 1,00 m;*

*b. retragerea clădirilor față de limita de proprietate pe latura laterală stângă (vestică)- 0,60 m;*

*c. retragerea clădirilor față de limita de proprietate posterioară - 3,00 m.*

**Indicatori urbanistici:**

**POT maxim admis = 60%,**

**CUT maxim admis = 1,8**

**Regim de înălțime: maxim P+1E+M**

**Înălțime maxima:+9,00 m**

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

Documentația va constitui în final drept instrument de lucru necesar atât administrației locale, cât și beneficiarului, în vederea promovării și realizării investiției pe care și-a propus-o, prin respectarea prevederilor Planului Urbanistic General Frasin, Regulamentului Local de Urbanism (R.L.U.) și în concordanță cu legislația în vigoare.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile* ***– nu este cazul****;*

**Alimentare cu apă și canalizare**

Alimentarea cu apă și canalizarea menajeră se vor asigura prin racordarea la rețelele existente în zonă în baza avizelor obținute de către beneficiar de la operatorii/administratorii rețelelor.

**Alimentare cu energie electrică**

Alimentarea cu energie electrică a imobilului propus va fi asigurată prin intermediul postului Trafo propus în colțul nord-vestic al clădirii propuse. Realizarea investiției impune obținerea de către beneficiar a avizului tehnic de racordare la electricitate, în conformitate cu reglementările în vigoare din domeniul furnizării energiei electrice la consumatori. Soluția de branșament aparține furnizorului de electricitate, în baza unui studiu de soluție comandat de beneficiar, conform reglementărilor în vigoare.

Puterea instalată estimate pe investiție este **Pi = 600 kw, Ps = 360kw,** conform datelor beneficiarului.

**Asigurarea agentului termic**

Încălzirea și răcirea spațiilor realizându-se cu aparate și agregate ce funcționeaza exclusiv pe energie electrică. Apa caldă menajeră se produce cu ajutorul boilerelor electrice și instante de apă caldă, prevăzute în volumul de instalații sanitare, amplasate în spațiile unde este necesară apă caldă.

**Accesul**

Se propune acces carosabil unic clienți, aprovizionare și intervenție din Calea Bucovinei/ DN17 (lațime 10 m), intrare dreapta - stânga, ieșire dreapta - stânga, prin redimensionarea accesului carosabil, fără modificarea marcajelor rutiere existente în Calea Bucovinei/ DN17.

Amenajările carosabile şi pietonale din incintă vor fi compuse din: alei de incintă, trotuare şi platforme pentru parcare.

Necesarul de parcaje se va calcula conform Regulamentului local de urbanism.

Parcajele în incintă vor fi dimensionate corespunzător normativelor și regulamentelor în vigoare.

Vor fi respectate căile de intervenție pentru mașinile de pompieri prevăzute de normativ.

**Gospodărirea deșeurilor**

Colectarea la locul de producere a deșeurilor menajere se face în recipiente acoperite, dimensionate în funcție de cantitatea produsă, de ritmul de evacuare și de categoria în care se încadrează deșeurile menajere din imobilul propus. Deșeurile nu se colectează direct în recipient, ci într-un sac de polietilenă aflat în recipient și care să aibă un volum puțin mai mare decât volumul recipientului. Precolectarea secundară, adică strângerea și depozitarea provizorie a sacilor cu deșeuri menajere în punctele de precolectare organizată, se face în recipiente de culori diferite inscripționate cu tipul deșeurilor, dimensionate corespunzător, acoperite, prevăzute cu dispozitive de prindere adaptate modului de golire, ușor transportabile, concepute astfel încât să nu producă răniri în timpul manipulării. Administrația publică locală va asigura colectarea, îndepărtarea și neutralizarea deșeurilor menajere și stradale.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbuști; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

*d) problemele de mediu relevante pentru plan sau program –* ***nu este cazul****;*

e*)relevanţa planului sau programului pentru implementarea legislaţiei naţionale şi comunitare de mediu* ***– nu este cazul****;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor –* ***prin măsurile luate nu apar efecte negative remanente asupra mediului****;*

*b) natura cumulativă a efectelor –* ***nu este cazul****;*

*c) natura transfrontieră a efectelor –* ***nu este cazul****;*

*d) riscul pentru sănătatea umană sau pentru mediu (de exemplu, datorită accidentelor*) –

***nu este cazul****;*

*e) mărimea şi spaţialitatea efectelor (zona geografică şi mărimea populaţiei potenţial afectate)-*

***este redusă pe perioada execuției lucrărilor****;*

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural –* ***nu este cazul****;*

*(ii) depăşirea standardelor sau a valorilor limită de calitate a mediului –*

***este redusă pe perioada execuției lucrărilor****;*

*(iii) folosirea terenului în mod intensiv* ***– este redusă pe perioada execuției lucrărilor****;*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional-* ***amplasamentul nu este situat în interiorul sau apropierea unei arii naturale protejate****;*

**Obligaţiile titularului:**

1. Titularul are obligația de a respecta legislația de mediu în vigoare.
2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.
3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării.
4. Titularul planului are obligația de a respecta prevederile adresei **Sistemului de Gospodărire a Apelor Suceava nr. 9273 din 14.08.2024.**

**Informarea şi participarea publicului la procedura de evaluare de mediu:**

-În urma publicării în ziarul județean „Crai Nou” a anunţurilor publice privindprima versiune a planului în zilele de 30.05.2024 şi 03.06.2024, până la luarea deciziei de încadrare nu au fost semnalate observaţii din partea publicului.

- În urma publicării din data de .............., în ziarul „.................” a anunțului deciziei etapei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina SIMINIUC**

|  |  |
| --- | --- |
| Șef Serviciu  Avize, Acorduri, Autorizații,  Adina HOBJILA | Întocmit,  Consilier Mihaela POLEACU |